Laura Räty siirtyi kohun saattelemana politiikasta terveysbisnekseen – mitä hän ja yksityiset terveysjätit tekevät maakunnissa soten etulinjassa?

HS lähti Rädyn kyydissä Savoon katsomaan, kuinka pörriäisiksi haukutut yksityiset terveysjätit keräävät jo nyt maakunnista hunajaa. Entä onko Räty sellainen lobbari kuin on väitetty?

Kaksi vuotta sitten Laura Räty oli yksi Suomen suurimmista sote-pomoista. Hän vastasi Helsingin apulaiskaupunginjohtajana pääkaupungin so­siaali- ja terveystoimesta sekä varhaiskasvatuksesta. Rädyllä oli yli 20 000 alaista ja vastuullaan yli kahden miljardin euron budjetti.